החותרים שהשתתפו באולימפיאדת לוס אנג'לס (1932) בתמונה קבוצתית
שמיניית החותרים האמריקנית באולימפיאדת פריז (1900)
הענקת מדליות לנבחרת ארצות הברית, שניצחה בתחרות לרביעיות עם הגאי באולימפיאדת לונדון (1948)
החותרים הארגנטינאים טרנקילו קפוצו (מימין) ואדוארדו גררו, זוכי מדליית הזהב בסירת משוטים לזוגות באולימפיאדת הלסינקי (1952)
החותרים האמריקנים ג'יימס פייפר (מימין) ודובל הכט, זוכי מדליית הזהב בזוגות ללא הגאי באולימפיאדת מלבורן (1956)
נבחרת ברית המועצות שזכתה במדליית כסף בתחרות הרביעיות ללא הגאי באולימפיאדת מוסקבה (1980)
חותרים אמריקאים באולימפיאדת סיאול (1988)
החותר האוסטרלי ג'יימס טומקינס, שזכה בארבע מדליות (מהן שלוש מדליות זהב) בין 1992 ל-2004
נבחרת פולין, זוכת מדליית הזהב בסירת משוטים לרביעיות באולימפיאדת בייג'ינג (2008), במהלך המשחקים
החותרת רולין רפלאר ואן דריאל, חברת השמינייה ההולנדית שזכתה במדליית כסף באולימפיאדת בייג'ינג (2008) ובמדליית ארד באולימפיאדת לונדון (2012), עם מדליית הכסף מבייג'ינג
החותרות הבריטיות הלן גלובר והת'ר סטנינג, עם מדליות הזהב בהן זכו באולימפיאדת לונדון (2012)
**חתירה** היא ענף ב**משחקים האולימפיים** מאז אולימפיאדת פריז (1900). נשים מתחרות בענף מאז אולימפיאדת מונטריאול (1976).

היסטוריה
--------

במשחקים האולימפיים הראשונים בהם נערכו תחרויות חתירה, אולימפיאדת פריז (1900), התחרו גברים בלבד, בארבעה סוגי סירות: סירת משוטים ליחיד, זוגות עם הגאי, רביעיות עם הגאי, ושמיניות. בתחרות הרביעיות התגלעה מחלוקת שיפוט בשלב חצי הגמר, ולכן הוחלט לערוך שני מקצי גמר. בשניהם חולקו מדליות.

באולימפיאדת סנט לואיס (1904) נערכו חמש תחרויות. רק שתיים מהתחרויות מפריז הושארו: סירת משוטים ליחיד ושמיניות. עליהן נוספו סירת משוטים לזוגות, זוגות ללא הגאי ורביעיות ללא הגאי. רוב המתחרים היו אמריקאים ומקצתם קנדים, ובתחרות השמיניות התחרו רק שתי נבחרות, ממדינות אלו. באולימפיאדת לונדון (1908) נערכו אותן תחרויות פרט לסירת משוטים זוגית.

באולימפיאדת סטוקהולם (1912) נערך שינוי נוסף בתחרויות. תחרויות סירת משוטים ליחיד ושמיניות נותרו על כנן, ונוספו תחרות רביעיות עם הגאי, בשני דגמי סירות שונים. באולימפיאדת אנטוורפן (1920) הושאר רק דגם רביעיות אחד, המשמש גם כיום, והוחזרו תחרויות סירות משוטים לזוגות וזוגות עם הגאי. 

באולימפיאדת פריז (1924) עלה מספר התחרויות לשבע, ובמתכונת זו נערכו גם 10 האולימפיאדות הבאות: סירת משוטים ליחיד, סירת משוטים לזוגות, זוגות ללא הגאי, זוגות עם הגאי, רביעיות ללא הגאי ורביעיות עם הגאי. 

באולימפיאדת מונטריאול (1976) נוספה תחרות שמינית - סירת משוטים לרביעיות. באותם משחקים החלו להתחרות גם נשים, בשש תחרויות: סירות משוטים ליחידות, זוגות ורביעיות, זוגות ללא הגאית, רביעיות עם הגאית ושמיניות. באולימפיאדת ברצלונה (1992) הוחלפה תחרות הרביעיות עם הגאית בתחרות רביעיות ללא הגאית.

החל מאולימפיאדת אטלנטה (1996) בוטלו תחרויות הזוגות והרביעיות עם הגאים ובמקומם נוספו תחרות זוגות בסירות משוטים קלות ותחרות רביעיות בסירה קלה. אצל הנשים בוטלה תחרות הרביעיות ללא הגאית, שנערכה רק פעם אחת, והוחלפה בתחרות לזוגות בסירת משוטים קלה. מאז נערכות תחרויות החתירה במתכונת זו, הכוללת 8 תחרויות לגברים (סירת משוטים ליחידים, זוגות ורביעיות, סירת משוטים קלה לזוגות, זוגות ללא הגאי, רביעיות ללא הגאי, רביעיות ללא הגאי בסירה קלה ושמיניות) ו-6 תחרויות לנשים (סירת משוטים ליחידות, זוגות ורביעיות, סירת משוטים קלה לזוגות, זוגות ללא הגאית ושמיניות).

שיטת התחרויות
-------------

בכל אחת מתחרויות החתירה רשאי להשתתף נציג אחד (יחיד/זוג/רביעייה/שמינייה) מכל מדינה.

פורמט התחרויות משתנה בין סוגי הסירות, בהתאם למספר המשתתפים, אבל ככלל הוא מתבסס על עיקרון דומה: שלב מוקדמות, שלב ניחומים שמאפשר הזדמנות נוספת למפסידים בשלב המוקדמות, שלבי רבע גמר וחצי גמר אופציונליים בהתאם למספר המשתתפים, ושלב גמר. בכל מקצה מתחרות שש סירות, למעט שלב המוקדמות שבו ייתכן מספר מתחרים נמוך יותר בכל מקצה. המעבר משלב לשלב הוא בהתאם לדירוג במקצה, ולא על בסיס התוצאה.

הראשונים בשלב הגמר זוכים במדליית זהב, השניים במדליית כסף והשלישיים במדליית ארד. בנוסף, נערכים משטי דירוג למקומות 7 ומטה, בקבוצות של שישה.

מדליות
------

לאורך השנים זכו חותרים מ-43 מדינות במדליות אולימפיות. גרמניה המזרחית השתתפה בסך הכל בחמש אולימפיאדות, בין 1968 ל-1988, אך הדומיננטיות של החותרים המזרח-גרמנים בשנים אלו הייתה כה גבוהה (33 מדליות זהב מתוך 57 אפשריות), עד כי גם כיום, רק באולימפיאדת ריו דה ז'ניירו (2016), האולימפיאדה השביעית לאחר איחוד גרמניה, הצליחה ארצות הברית לעבור אותה ולתפוס את מקומה בראש טבלת המדליות. מבחינה מתמטית, לבריטניה יש סיכוי לעבור אותה באולימפיאדת טוקיו.

|  |  | זהב | כסף | ארד | סך הכל |
| --- | --- | --- | --- | --- | --- |
| 1. | ארצות הבריתארצות הברית ארצות הברית | 33 | 32 | 24 | 89 |
| 2. | גרמניה המזרחיתגרמניה המזרחית גרמניה המזרחית | 33 | 7 | 8 | 48 |
| 3. | בריטניהבריטניה בריטניה | 31 | 24 | 13 | 68 |
| 4. | גרמניהגרמניה גרמניה | 23 | 13 | 15 | 51 |
| 5. | רומניהרומניה רומניה | 19 | 10 | 9 | 38 |
| 6. | ברית המועצותברית המועצות ברית המועצות | 12 | 20 | 10 | 42 |
| 7. | אוסטרליהאוסטרליה אוסטרליה | 11 | 15 | 14 | 40 |
| 8. | ניו זילנדניו זילנד ניו זילנד | 11 | 4 | 10 | 25 |
| 9. | איטליהאיטליה איטליה | 10 | 14 | 14 | 38 |
| 10. | קנדהקנדה קנדה | 9 | 17 | 15 | 41 |
| 11. | צרפתצרפת צרפת | 8 | 15 | 14 | 37 |
| 12. | הולנדהולנד הולנד | 7 | 12 | 12 | 31 |
| 13. | שווייץשווייץ שווייץ | 7 | 8 | 9 | 24 |
| 14. | דנמרקדנמרק דנמרק | 7 | 5 | 12 | 24 |
| 15. | גרמניה המערביתגרמניה המערבית גרמניה המערבית | 4 | 4 | 6 | 14 |
| 16. |  המשלחת הכלל-גרמנית | 4 | 4 | 1 | 9 |
| 17. | פוליןפולין פולין | 4 | 3 | 11 | 18 |
| 18. | נורווגיהנורווגיה נורווגיה | 3 | 6 | 8 | 17 |
| 19. | בולגריהבולגריה בולגריה | 3 | 4 | 7 | 14 |
| 20. | פינלנדפינלנד פינלנד | 3 | 1 | 3 | 7 |
| 21. | צ'כוסלובקיהצ'כוסלובקיה צ'כוסלובקיה | 2 | 2 | 7 | 11 |
| 22. | בלארוסבלארוס בלארוס | 2 | 1 | 4 | 7 |
| 23. | הרפובליקה העממית של סיןהרפובליקה העממית של סין  סין | 1 | 4 | 4 | 9 |
| 24. | צ'כיהצ'כיה צ'כיה | 1 | 3 | 1 | 5 |
| קרואטיהקרואטיה קרואטיה | 1 | 3 | 1 | 5 |
| 26. | יוגוסלביהיוגוסלביה יוגוסלביה | 1 | 1 | 3 | 5 |
| סלובניהסלובניה סלובניה | 1 | 1 | 3 | 5 |
| 28. | ארגנטינהארגנטינה ארגנטינה | 1 | 1 | 2 | 4 |
| 29. | אוקראינהאוקראינה אוקראינה | 1 | 1 | 1 | 3 |
| דרום אפריקהדרום אפריקה דרום אפריקה | 1 | 1 | 1 | 2 |
| 31. | רוסיהרוסיה רוסיה | 1 | 0 | 2 | 3 |
| 32. |  קבוצה מעורבת | 1 | 0 | 0 | 1 |
| 33. | בלגיהבלגיה בלגיה | 0 | 6 | 2 | 8 |
| 34. | אוסטריהאוסטריה אוסטריה | 0 | 3 | 2 | 5 |
| 35. | אסטוניהאסטוניה אסטוניה | 0 | 2 | 1 | 3 |
| 36. | שוודיהשוודיה שוודיה | 0 | 2 | 0 | 2 |
| 37. | אורוגוואיאורוגוואי אורוגוואי | 0 | 1 | 3 | 4 |
| 38. | הונגריההונגריה הונגריה | 0 | 1 | 2 | 3 |
| יווןיוון יוון | 0 | 1 | 2 | 3 |
| ליטאליטא ליטא | 0 | 1 | 2 | 3 |
| 41. | אירלנדאירלנד אירלנד | 0 | 1 | 0 | 1 |
| ספרדספרד ספרד | 0 | 1 | 0 | 1 |
| 43. |  המשלחת המאוחדת | 0 | 0 | 1 | 1 |

חותרים בולטים
-------------

22 חותרים זכו לאורך השנים ב-3 מדליות זהב או יותר.

|  | חותר/ת | משחקים בהם השתתף/ה | זהב | כסף | ארד | סך הכל | הערות |
| --- | --- | --- | --- | --- | --- | --- | --- |
| 1. | רומניהרומניה אליסבטה ליפה | 1984, 1988, 1992, 1996, 2000, 2004 | 5 | 2 | 1 | 8 | הפרש של 20 שנה בין מדליית הזהב הראשונה לאחרונה |
| 2. | רומניהרומניה ג'ורג'טה דמיאן | 2000, 2004, 2008 | 5 | 0 | 1 | 6 |  |
| בריטניהבריטניה סטיב רדרגרייב | 1984, 1988, 1992, 1996, 2000 | 5 | 0 | 1 | 6 |  |
| 4. | רומניהרומניה דוינה איגנט | 1992, 1996, 2000, 2004, 2008 | 4 | 1 | 1 | 6 |  |
| 5. | גרמניהגרמניה קתרין בורון | 1992, 1996, 2000, 2004, 2008 | 4 | 0 | 1 | 5 |  |
| רומניהרומניה ולוריצה סוסאנו | 1996, 2000, 2004, 2008 | 4 | 0 | 1 | 5 |  |
| 7. | בריטניהבריטניה מתיו פינסנט | 1992, 1996, 2000, 2004 | 4 | 0 | 0 | 4 |  |
| 8. | בריטניהבריטניה ג'ק בירספורד | 1920, 1924, 1928, 1932, 1936 | 3 | 2 | 0 | 5 | החותר הראשון שזכה במדליות בחמש אולימפיאדות רצופות |
| 9. | רומניהרומניה קונסטנצה בורצ'יקה | 1992, 1996, 2000, 2004, 2008 | 3 | 1 | 1 | 5 |  |
| רומניהרומניה אלנה ג'ורג'סקו | 1992, 1996, 2000, 2004, 2008 | 3 | 1 | 1 | 5 |  |
| 11. | אוסטרליהאוסטרליה דרו ג'ין | 1996, 2004, 2008, 2012 | 3 | 1 | 0 | 4 |  |
| 12. | דנמרקדנמרק אסקילד אבסן | 1996, 2000, 2004, 2008, 2012 | 3 | 0 | 2 | 5 |  |
| 13. | קנדהקנדה קת'לין הדל | 1992, 1996 | 3 | 0 | 1 | 4 |  |
| אוסטרליהאוסטרליה ג'יימס טומקינס | 1992, 1996, 2000, 2004 | 3 | 0 | 1 | 4 |  |
| קנדהקנדה מארני מקבין | 1992, 1996 | 3 | 0 | 1 | 4 |  |
| 16. | איטליהאיטליה אגוסטינו אבניאלה | 1988, 1996, 2000 | 3 | 0 | 0 | 3 |  |
| ברית המועצותברית המועצות ויאצ'יסלב איוואנוב | 1956, 1960, 1964 | 3 | 0 | 0 | 3 |  |
| גרמניה המזרחיתגרמניה המזרחית זיגפריד בריצקה | 1972, 1976, 1980 | 3 | 0 | 0 | 3 |  |
| רומניהרומניה ליליאנה גפנקו | 1996, 2000, 2004 | 3 | 0 | 0 | 3 |  |
| ארצות הבריתארצות הברית פול קוסטלו | 1920, 1924, 1928 | 3 | 0 | 0 | 3 |  |
| ארצות הבריתארצות הברית ג'ון ב. קלי האב | 1920, 1924 | 3 | 0 | 0 | 3 |  |
| פינלנדפינלנד פרטי קרפינן | 1976, 1980, 1984 | 3 | 0 | 0 | 3 |  |
| ארצות הבריתארצות הברית אל לוגן | 2008, 2012, 2016 | 3 | 0 | 0 | 3 |  |
| בריטניהבריטניה פיט ריד | 2008, 2012, 2016 | 3 | 0 | 0 | 3 |  |
| בריטניהבריטניה אנדרו טריגס הודג' | 2008, 2012, 2016 | 3 | 0 | 0 | 3 |  |

קישורים חיצוניים
----------------

ויקישיתוף מדיה וקבצים בנושא **חתירה במשחקים האולימפיים** בוויקישיתוף
* 

* אתר האינטרנט הרשמי של חתירה במשחקים האולימפיים

| ענפי ספורט אולימפיים |
| --- |
| 

|  |
| --- |
| **משחקי הקיץ:**
אופניים: אופני BMX • אופני BMX בסגנון חופשי • אופני הרים • אופני כביש • אופני מסלול | אגרוף | אתלטיקה | בדמינטון | בייסבול | ג'ודו | גולף | גלישת גלים | הוקי שדה | היאבקות: היאבקות בסגנון חופשי • היאבקות בסגנון יווני רומי | הרמת משקולות | התעמלות: התעמלות אמנותית • התעמלות מכשירים • טרמפולינה | חתירה | טאקוונדו ​| טיפוס | טניס | טניס שולחן | טריאתלון | ירי ספורטיבי | כדורגל | כדוריד | כדורסל | כדורסל 3x3 | כדורעף: כדורעף • כדורעף חופים | סופטבול ​| סיף | סקייטבורדינג | קאנו/קיאק: קאנו • קיאק | קראטה | קרב חמש מודרני | קשתות | רוגבי שביעיות | רכיבה: איוונטינג | רכיבה אמנותית | קפיצות ראווה | שחייה: כדורמים • קפיצה למים • שחייה תחרותית • שחייה צורנית • שחייה במים פתוחים | שיט 
**ענפים אולימפיים בעבר**: לקרוס | משיכת חבל | פולו

---

**משחקי החורף:**
ביאתלון | הוקי קרח | החלקה על הקרח: החלקה אמנותית • החלקה מהירה • החלקה מהירה במסלול קצר | לוז' | מזחלות: בובסלי • סקלטון |
סקי: גלישת שלג • סקי אלפיני • סקי בסגנון חופשי • סקי למרחקים • סקי נורדי משולב • קפיצות סקי | קרלינג

---

 |

 |